Foto: MOQ Olimpiya o‘yinlarida dzyudo sport turida ham bellashuvlar davom etmoqda. -66 kg vaznda o‘zbekistonlik Sardor Nurillayev moldovalik Denis Veruga qarshi tatamiga chiqib, burnidan olgan jarohati sabab bahsni oxirigacha davom ettira olmadi va turnirni tark etdi. -52 kg vaznda esa Diyora Keldiyorova mo‘g‘ulistonlik Sosorbaram Lxagvasurenga imkoniyatni boy berib, yakkalik bahslaridagi ishtirokini yakunladi. Eslatib o‘tamiz, 24 iyul kuni Sharofiddin Lutfullayev (-60 kg) ham dastlabki bosqichdayoq mag‘lubiyatga uchragandi.